Такая работа мяне захапіла і пачала падабацца ўсё больш і больш, калі я бачыў першыя вынікі сваёй працы. Мабыць, гэтая акалічнасць і падштурхнула задумацца над тым, каб атрымаць адпаведную адукацыю. Аднойчы гартаў “НП” і заўважыў аб’яву, у якой гаварылася, што Столінскі цэнтр занятасці насельніцтва прапануе прайсці курс навучання ў ВЦП “Сардзінія” па спецыяльнасці тынкоўшчык, плітачнік-абліцоўшчык. І вась у 2011 годзе я атрымаў адпаведную адукацыю, працаваў каля года ў будтрэсце № 7 г. Мінска, але ў гэты перыяд пазнаёміўся са сваёй будучай жонкай ды і заработак быў не вельмі добры, таму і вярнуўся ў р. п. Рэчыца. Тут і любая дзяўчына была побач, ды і жыццё значна танней абыходзіцца ў параўнанні са сталіцай.